Tolong jelaskan mengenai Daun dalam bahasa melayu

Dalam bidang botani, daun ( ; kata ganda: daun-daun  atau dedaun ) ialah sebuah organ yang bersambung kepada batang tumbuhan pembuluh di atas tanah dan yang mengkhusus dalam fotosintesis. Untuk tujuan ini, daun biasanya berbentuk leper untuk menghasilkan permukaan yang luas supaya sel-selnya yang mengandungi kloroplas bukan sahaja dapat didedahkan kepada cahaya, tetapi juga untuk membenarkan cahaya melantasi sepenuh tisu-tisunya. Dalam kebanyakan kes, daun-daun juga merupakan bahagian tumbuhan untuk respirasi, transpirasi, dan gutasi. Daun-daun boleh menyimpan makanan dan air, dan diubah suai oleh sebilangan tumbuhan untuk kegunaan lain. Struktur yang sama untuk paku-pakis dirujuk sebagai "pelepah". Daun-daun merupakan sebahagian makanan manusia yang penting sebagai sayur-sayuran berdaun.

Daun-daun mempunyai pelbagai bentuk, saiz dan tekstur yang berbeza. Daun yang luas dan rata dengan urat daun tumbuhan berbunga yang rumit ini dikenali sebagai megafil dan kebanyakan spesies yang memiliki ciri ini adalah tumbuhan berdaun lebar atau Megafil. Dalam kategori tumbuhan lumut dengan asal perkembangan yang berbeza, daunnya sederhana (hanya mempunyai satu urat) dan dikenali sebagai mikrofil. Sesetengah pendaunan seperti teknik 'bulb scale', tidak dilakukan di atas permukaan tanah. Daun-daun bagi kebanyakan spesies akuatik terendam di dalam air. Tumbuhan sukulen selalunya mempunyai daun yang tebal dan berair, namun sesetengah daun tidak mempunyai fungsi fotosintetis utama dan boleh mati apabila ia matang, seperti yang terdapat pada sesetengah katafil dan duri. Tambahan pula, sesetengah jenis struktur seperti daun yang terdapat pada tumbuhan vaskular sama sekali tidak berhomolog dengannya.

Dedaun, batang, bunga dan buah tumbuhan membentuk sistem tunasnya.